मिडिल ऐज के लोग ज्यादा स्पा ट्रीटमैंट कराते हैं. थोड़ा महंगा होने के कारण इस को कराने में लोग हिचकते हैं. हर 15 दिनों बाद या 1 माह में 1 बार स्पा ट्रीटमैंट लेना लाभदायक होता है. आज के समय में काम करने के तौरतरीके बदल गए हैं. इस का प्रभाव व्यक्ति की पूरी बौडी पर पड़ता है. इस से बौडी की नैचुरल नमी और चमक खो जाती है. स्पा ट्रीटमैंट के द्वारा इस को दोबारा पाया जा सकता है. स्पा ट्रीटमैंट कराने वाले को बौडी पौलिशिंग की जरूरत नहीं रह जाती है. समय के साथ इस का क्रेज बढ़ रहा है. 25 से 45 साल के बीच वाली उम्र की महिलाएं बौडी स्पा और बौडी ट्रीटमैंट के लिए ज्यादा आती हैं. उन को लगता है कि पार्टी और दूसरी जगहों में जाने पर उन की स्किन सब से चमकदार और टोनअप दिखे. वे बौडी पौलिशिंग कराने के बाद बहुत खुश हो कर जाती हैं. जब से प्राइवेट कंपनियों में नौकरी का चलन बढ़ा है, महिलाओं को ज्यादा नौकरियां मिलने लगी हैं. इस से एक कारपोरेट कल्चर आया है और बौडी पौलिशिंग जरूरत सी बन गई है. इस से कई बार स्किन संबंधी कई तरह की बीमारियां भी दूर हो जाती हैं.